ระเบียบคณะกรรมการจัดรูปที่ดินกลางระเบียบคณะกรรมการจัดรูปที่ดินกลางว่าด้วยหลักเกณฑ์ วิธีการและเงื่อนไขการชำระค่าใช้จ่ายในการจัดระบบน้ำเพื่อเกษตรกรรมพ.ศ. ๒๕๕๙ อาศัยอำนาจตามความในมาตรา๑๑ (๙) และมาตรา ๒๖ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๕๘คณะกรรมการจัดรูปที่ดินกลางออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการจัดรูปที่ดินกลางว่าด้วยหลักเกณฑ์ วิธีการ และเงื่อนไขการชำระค่าใช้จ่ายในการจัดระบบน้ำเพื่อเกษตรกรรมพ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้ค่าใช้จ่ายในการจัดระบบน้ำเพื่อเกษตรกรรม หมายความว่าค่าใช้จ่ายจริงในการจัดระบบชลประทานจากทางน้ำชลประทานหรือแหล่งน้ำอื่นใดไปใช้ประโยชน์ในพื้นที่โครงการจัดระบบน้ำเพื่อเกษตรกรรมรวมทั้งการจัดสร้างถนนหรือทางลำเลียงในไร่นาค่าก่อสร้างจัดระบบน้ำเพื่อเกษตรกรรม หมายความว่าค่าใช้จ่ายจริงในการก่อสร้างทั้งโครงการหารด้วยพื้นที่รับประโยชน์ของโครงการมีหน่วยเป็นบาทต่อไร่มูลค่าการประเมินที่ดิน หมายความว่าราคาประเมินที่ดินสูงสุดของกรมธนารักษ์ในพื้นที่โครงการจัดระบบน้ำเพื่อเกษตรกรรมในปีงบประมาณที่มีการจัดสรรงบประมาณต้นระบบคูส่งน้ำ หมายความว่าที่ดินที่อยู่ต้นคูส่งน้ำและที่ดินที่อยู่ติดคลองชลประทานที่สามารถรับน้ำได้โดยตรงอยู่แล้วข้อ๔ ให้เจ้าของที่ดินที่ได้รับประโยชน์จากโครงการจัดระบบน้ำเพื่อเกษตรกรรมผ่านแปลงที่ดินของตนโดยตรงชำระในอัตราร้อยละสิบของค่าก่อสร้างจัดระบบน้ำเพื่อเกษตรกรรมตามสัดส่วนพื้นที่ที่ถือครองคณะกรรมการจัดรูปที่ดินกลางอาจพิจารณาลดยกเว้น รวมทั้งกำหนดระยะเวลา หรือขยายระยะเวลาการชำระเงินได้ตามที่เห็นสมควรข้อ๕ เจ้าของที่ดินในเขตจัดระบบน้ำเพื่อเกษตรกรรมที่ต้องชำระค่าใช้จ่ายในการจัดระบบน้ำเพื่อเกษตรกรรมมีสิทธิให้นำมูลค่าการประเมินที่ดินที่ถูกนำมาใช้ในการก่อสร้างแปลงนั้น ๆ มาหักกับค่าใช้จ่ายที่ต้องชำระได้หากมูลค่าการประเมินที่ดินสูงกว่าค่าใช้จ่ายที่ต้องชำระเจ้าของที่ดินไม่มีสิทธิเรียกร้องให้คืนส่วนต่างแต่อย่างใดข้อ๖ เจ้าของที่ดินที่อยู่ต้นระบบคูส่งน้ำในเขตจัดระบบน้ำเพื่อเกษตรกรรมได้รับยกเว้นไม่ต้องชำระค่าใช้จ่ายตามข้อ ๔ ทั้งนี้ตามที่หน่วยงานผู้รับผิดชอบโครงการจัดระบบน้ำเพื่อเกษตรกรรมในพื้นที่นั้นกำหนดกรณีมีข้อสงสัยหรือข้อพิพาทโต้แย้งคำวินิจฉัยของหน่วยงานตามวรรคหนึ่งให้คณะกรรมการจัดรูปที่ดินกลางเป็นผู้ชี้ขาดข้อ๗ ให้หน่วยงานซึ่งรับผิดชอบโครงการจัดระบบน้ำเพื่อเกษตรกรรมเป็นผู้จัดเก็บค่าใช้จ่ายในการจัดระบบน้ำเพื่อเกษตรกรรมแล้วนำส่งเป็นรายได้กองทุนจัดรูปที่ดินข้อ๘ การชำระค่าใช้จ่ายในการจัดระบบน้ำเพื่อเกษตรกรรมตามข้อ๔ เจ้าของที่ดินอาจเลือกชำระได้ ดังต่อไปนี้(๑)ชำระครั้งเดียวหมดภายใน ๑ ปี นับแต่วันที่ดำเนินการก่อสร้างแล้วเสร็จ(๒)ชำระเป็นรายปี ไม่เกิน ๓ ปี นับแต่วันที่ดำเนินการสร้างแล้วเสร็จเมื่อมีการตกลงวิธีการชำระเงินแล้วให้หน่วยงานซึ่งรับผิดชอบจัดทำหนังสือแจ้งให้เจ้าของที่ดินหรือผู้ได้รับสิทธิในที่ดินชำระเงินตามที่ได้แจ้งความประสงค์ไว้การผ่อนชำระเป็นรายปีให้คิดดอกเบี้ยอัตราร้อยละห้าของเงินต้นคงเหลือรายปีที่ผ่อนชำระและให้ชำระเสร็จภายในวันที่หน่วยงานผู้รับผิดชอบโครงการจัดระบบน้ำเพื่อเกษตรกรรมในพื้นที่นั้นกำหนดหรือตามที่เจ้าของที่ดินได้แจ้งความประสงค์ไว้ในกรณีที่เห็นสมควรคณะกรรมการจัดรูปที่ดินกลางอาจเปลี่ยนแปลงอัตราดอกเบี้ยตามวรรคหนึ่งได้ตามความเหมาะสมข้อ๙ ให้หัวหน้าสำนักงานจัดรูปที่ดินกลางมีอำนาจในการออกคำสั่ง ระเบียบ ในการปฏิบัติงานเพื่อให้เป็นไปตามระเบียบนี้ข้อ๑๐ ในกรณีที่มิได้กำหนดไว้ในระเบียบนี้หรือมีปัญหาเกี่ยวกับการไม่สามารถปฏิบัติตามข้อกำหนดในระเบียบนี้ให้นำเสนอคณะกรรมการจัดรูปที่ดินกลางเพื่อพิจารณาประกาศ ณ วันที่ ๘มิถุนายน พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลางชวัลพร/ปริยานุช/จัดทำ๒๒ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๕๕ ง/หน้า ๕/๑๓ กรกฎาคม ๒๕๕๙